Juris Radzevičs

Juris Radzevičs (dzimis  Rīgā) ir Latvijas jurists, pedagogs un politiķis. Bijis Latvijas izglītības un zinātnes ministrs, vēlāk Rīgas pilsētas izpilddirektors. Pedagoga un politiķa Andreja Radzeviča brālis.

 Dzīvesgājums 
Dzimis 1969. gadā Rīgā, dzīvoja Dunalkā. Studēja tieslietas Latvijas Universitātes Juridiskajā fakultātē (1987—1992). 1991. gadā sāka darboties Latvijas arodu savienībā "Enerģija". No 1993. līdz 2003. gadam J. Radzevičs darbojās zvērināta advokāta praksē, līdztekus 1998. gadā kļuva par Latvijas Brīvo arodbiedrību savienības priekšsēdētāju, bija BOVAS "Nodarbinātības valsts dienests valsts pilnvarnieks (1999—2002), Rīgas domes pašvaldības īpašumu privatizācijas komisijas loceklis (2001—2003), Valsts aģentūras "Maksātnespējas administrācija" konsultatīvās padomes loceklis (2002—2003), BOVAS "Valsts sociālās apdrošināšanas aģentūra" padomes loceklis (2003—2004).

2002. gadā Latvijas Policijas akadēmijā ieguva maģistra grādu tiesību zinātnēs. 2003. un 2004. gadā darbojās VAS "Latvenergo" padomē, bija padomes priekšsēdētāja vietnieks.www.latvenego.lv , Padome 2005. gadā bija arī akciju sabiedrības "Rīgas slimokase" padomes loceklis.

Strādājis par sociālo zinātņu skolotāju Rīgas Valsts klasiskajā ģimnāzijā.

 Politiskā darbība 
2002. gadā J. Radzevičs kļuva par Ministru prezidenta biedra Aināra Šlesera biroja vadītāju. 2004. gadā apstiprināts par izglītības un zinātnes ministru Induļa Emša valdībā.

2005. gadā J. Radzevičs nesekmīgi kandidēja Rīgas domes vēlēšanās no Latvijas Pirmās partijas, taču kļuva par iekšlietu ministra Ērika Jēkabsona padomnieku. Šo pašu padomnieka amatu saglabāja 2006. gadā, kad ministra amatu ieņēma Ivars Godmanis, bet 2007. gadā sekoja I. Godmanim jaunajā amatā, kļūstot par Ministru prezidenta biroja vadītāju.www.mk.gov.lv , Ministru prezidenta Ivara Godmaņa birojs

2009. gadā J. Radzevičs nesekmīgi kandidēja Rīgas domes vēlēšanās no LPP/LC saraksta, taču kļuva par Rīgas pilsētas izpilddirektoru, pašvaldībā varu pārņemot Nilam Ušakovam no partijas "Saskaņa" un A. Šleseram no LPP/LC. Šajā laikā J. Radzevičs bija arī partijas LPP/LC valdē.www.lpplc.lv , Mūsu cilvēki

2012. gadā J. Radzevičs bija partijas "Gods kalpot Rīgai!" dibinātāju skaitā. 2017. gadā ievēlēts Rīgas domē no "Saskaņas Centra" un "Gods kalpot Rīgai!" apvienības, taču turpinājis darboties kā pilsētas izpilddirektors. 2020. gadā Rīgas pagaidu administrācija atstādināja J. Radzeviču no Rīgas pilsētas izpilddirektora amata.https://www.lsm.lv/raksts/zinas/latvija/no-amata-atstadina-rigas-izpilddirektoru-radzevicu-vieta-iecel-pasvaldibu-ministra-politisko-lidzgaitnieci.a353980/ Ārkārtas pašvaldības vēlēšanās ievēlēts Rīgas domē.

2025. gada Rīgas domes vēlēšanās J. Radzevičs kandidēja kā partijas "Gods kalpot Rīgai!" un Zaļo Zemnieku savienības saraksta dalībnieks, taču saraksts nesaņēma ievēlēlēšanai pietiekošu balsu skaitu.

 Atsauces 

 Ārējās saites 
 Īsa biogrāfija
 Raksts nedela.lv

Kategorija:1969. gadā dzimušie
Kategorija:Rīgā dzimušie
Kategorija:Latvijas Pirmās partijas politiķi
Kategorija:Šlesera reformu partijas politiķi
Kategorija:"Gods kalpot Rīgai!" politiķi
Kategorija:Latvijas izglītības un zinātnes ministri
Kategorija:Rīgas domes deputāti (2020—2025)
Kategorija:Latvijas juristi
Kategorija:Latvijas Policijas akadēmijas absolventi
Kategorija:Latvijas Universitātes absolventi
Kategorija:Triju Zvaigžņu ordeņa komandieri